CELEX: 62021CN0822
Language: fi
Date: 2021-12-30 00:00:00
Title: Asia C-822/21: Kanne 30.12.2021 – Latvian tasavalta v. Ruotsin kuningaskunta

14.3.2022   
            
            
               FI
            
            
               Euroopan unionin virallinen lehti
            
            
               C 119/25
            
         
      Kanne 30.12.2021 – Latvian tasavalta v. Ruotsin kuningaskunta
      (Asia C-822/21)
      (2022/C 119/33)
      Oikeudenkäyntikieli: ruotsi
      
         Asianosaiset
      
      
         Kantaja: Latvian tasavalta (asiamiehet: K. Pommere, J. Davidoviča ja I. Romanovska)
      
         Vastaaja: Ruotsin kuningaskunta
      
         Vaatimukset
      
      Latvian kuningaskunta vaatii, että unionin tuomioistuin
      
                  —
               
               
                  toteaa, että Ruotsin kuningaskunta ei ole noudattanut
                  
                              —
                           
                           
                              direktiivin 2014/49/EY (1) 14 artiklan 3 kohdan mukaisia jäsenyysvelvoitteitaan, koska se on jättämällä suorittamatta Latvian talletussuojarahastoon Nordea Bank AB:n Latvian sivukonttorin suoritettavaksi kuuluvat kannatusmaksut, joiden määrä lasketaan maksukautta kohti direktiivin 2014/49 14 artiklan 3 kohdan mukaisesti, toiminut vastoin direktiivin 2014/49 tavoitetta eikä ole taannut mainitun direktiivin säännösten tehokasta vaikutusta
                           
                        
                              —
                           
                           
                              SEU 4 artiklan 3 kohdan mukaisia velvoitteitaan, se on jättämällä suorittamatta Latvian talletussuojarahastoon Nordea Bank AB:n Latvian sivukonttorin suoritettavaksi kuuluvat kannatusmaksut, joiden määrä lasketaan maksukautta kohti direktiivin 2014/49 14 artiklan 3 kohdan mukaisesti, vaikuttanut kielteisesti yhteismarkkinoiden integraatioon ja heikentänyt jäsenvaltioiden keskinäistä luottamusta, joka on ennakkoedellytys rajat ylittävälle integraatiolle.
                           
                        
            Jos unionin tuomioistuin katsoo, että Ruotsin kuningaskunta ei ole noudattanut direktiivin 2014/49 14 artiklan 3 kohdan ja SEU 4 artiklan 3 kohdan mukaisia velvoitteitaan, sen on
      
                  —
               
               
                  velvoitettava Ruotsin kuningaskunta korjaamaan rikkomisen suorittamalla Latvian talletussuojarahastoon Nordea Bank AB:n Latvian sivukonttorin suoritettavaksi kuuluvat kannatusmaksut, joiden määrä lasketaan maksukautta kohti direktiivin 2014/49 14 artiklan 3 kohdan mukaisesti, kokonaisuudessaan
               
            
                  —
               
               
                  siinä tapauksessa, että direktiivin 2014/49 14 artiklan 3 kohtaa voitaisiin tulkita suppeasti, unionin tuomioistuimen on todettava sen olevan sopusoinnussa direktiivin 2014/49 tavoitteen kanssa ja velvoitettava Ruotsin kuningaskunta suorittamaan Latvian talletussuojarahastoon Nordea Bank AB:n Latvian sivukonttorin suoritettavaksi kuuluvat kannatusmaksut
               
            
                  —
               
               
                  velvoitettava Ruotsin kuningaskunnan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vetoaa kanteensa tueksi direktiivin 2014/49 14 artiklan 3 kohdan ja EU-sopimuksen (vilpittömän yhteistyön periaate) rikkomiseen.
      
                  1.
               
               
                  Kieltäytymällä suorittamasta Latvian talletussuojarahastoon Nordea Bank AB:n Latvian sivukonttorin suoritettavaksi kuuluvia kannatusmaksuja, joiden määrä lasketaan maksukautta kohti direktiivin 2014/49 14 artiklan 3 kohdan mukaisesti, Ruotsin kuningaskunta on toiminut vastoin direktiivin 2014/49 tavoitetta.
               
            
                  2.
               
               
                  Kieltäytymällä suorittamasta Latvian talletussuojarahastoon Nordea Bank AB:n Latvian sivukonttorin suoritettavaksi kuuluvia kannatusmaksuja, joiden määrä lasketaan maksukautta kohti direktiivin 2014/49 14 artiklan 3 kohdan mukaisesti, Ruotsin kuningaskunta on vaikuttanut kielteisesti yhteismarkkinoiden integraatioon ja heikentänyt jäsenvaltioiden keskinäistä luottamusta, joka on ennakkoedellytys rajat ylittävälle integraatiolle. Näin Ruotsin kuningaskunta on jättänyt noudattamatta SEU 4 artiklan 3 kohtaa.
               
            
                  3.
               
               
                  Latvian tasavalta väittää, että kieltäytymällä suorittamasta kannatusmaksuja perusteenaan ajankohta, jona maksut oli suoritettava, Ruotsin kuningaskunta on rikkonut direktiiviä 2014/49, millä vaikeutetaan Euroopan unionin tavoitteiden saavuttamista ja viedään Latvialta oikeus kannatusmaksuihin, joilla sille voidaan korvata sen vastuulla olevan luottolaitoksen talletussuojan takaamiseen liittyvät riskit, mistä seuraa SEU 4 artiklan 3 kohdassa vahvistetun vilpittömän yhteistyön periaatteen loukkaaminen ja direktiivin 2014/49 säännösten rikkominen.
               
            
         (1)  Talletusten vakuusjärjestelmistä 16.4.2014 annettu Euroopan parlamentin ja neuvoston direktiivi 2014/49/EU (EUVL 2014, L 173, s. 149).